зыфаIорэр цIыфхэр зэгурыIонхэм пае зэфэдэу агъэцэкIэнхэ фэе хэбзэ гъэуцугъэхэр ары. ЗэрэхъурэмкIэ, шапхъэм къыгъэлъэгъон фаер тэрэз зыфэпIощтыр ары. Сыда адэ шэпхъэ тэрэзыкIэ алъытэрэр? БзэшIэныгъэлэжьхэм бзэр къызэрэзэхафырэм елъытыгъэу къыхахырэ лексикэ, къэIокIэ, морфологие, синтаксис шъуашэхэу научнэ грамматикэхэм, школ учебникхэм, гущыIалъэхэм къащагъэлъагъохэрэр арых литературабзэ шапхъ е шэпхъэ тэрэз зыфаIорэр.